తెలంగాణలో మహిళా తహసీల్దార్ దారుణహత్య WATCH LIVE TV
అక్షయ తృతీయకు తగ్గుతున్న బంగారం
మరో రెండు రోజుల్లో అక్షయ తృతీయ.
TNN | Updated:
Apr 26, 2017, 07:54AM IST
మరో రెండు రోజుల్లో అక్షయ తృతీయ. ఆ రోజు బంగారం కొంటే చాలా మంచిదని... ఇల్లు సకలసంపదలతో తులతూగుతుందని చెబుతారు పెద్దలు. మొన్నటి వరకు రోజురోజుకు ఎగబాకుతూ ఉన్న బంగారం గత కొన్ని గంటలుగా కిందకి దిగుతోంది. అక్షయ తృతీయ సందర్భంగా బంగారం దిగి రావడం భారతీయులకు అనుకూలించే అంశమే. మంగళవారం ఉదయం పది గ్రాముల ధర కాస్త తగ్గి 29,012 రూపాయల వద్ద ఆగింది. గత కొన్ని రోజులతో పోలిస్తే కాస్త ఈ ధర తగ్గినట్టే. ఫ్రాన్స్ ఎన్నికల తొలి రౌండ్ ఫలితాల్లో ఎమ్యూనల్ మాక్రన్ కు మెజార్టీ లభించింది. యూరో అనుకూలుడైన మాక్రన్ గెలుస్తాడేమోనన్న అనుమానంతో ఎక్కువమంది మదుపర్లు బంగారాన్ని విక్రయించేస్తున్నారు. దీంతో బంగారం ధర తగ్గడం ప్రారంభించింది. అంతర్జాతీయ మార్కెట్లో ఔన్స్ బంగారం ధర 1276.10 డాలర్లు ఉంది. అక్షయ తృతీయ ముందుంది అనగా బంగారం ధరలు తగ్గుతుండడం తెలుగు రాష్ట్రాల్లోని మహిళల్లో ఆనందాన్ని నింపుతున్నాయి. ఇదే పద్దతిలో బుధ, గురువారం కూడా ధరలు ఇంకా తగ్గితే శుక్రవారం అక్షయ తృతీయ రోజు అమ్మకాలు బాగా జరిగే అవకాశం ఉంది.